CELEX: 22010D0626
Language: lt
Date: 1284681600000
Title: 2010/626/ES: 2010 m. rugsėjo 17 d. ES ir Meksikos jungtinio komiteto sprendimas Nr. 1/2010 dėl ES ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų

21.10.2010   
            
            
               LT
            
            
               Europos Sąjungos oficialusis leidinys
            
            
               L 277/30
            
         ES IR MEKSIKOS JUNGTINIO KOMITETO SPRENDIMAS Nr. 1/2010
   2010 m. rugsėjo 17 d.
   dėl ES ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų
   (2010/626/ES)
   JUNGTINIS KOMITETAS,
   atsižvelgdamas į 2000 m. kovo 23 d. ES ir Meksikos jungtinės tarybos sprendimą Nr. 2/2000 (1) (toliau – Sprendimas Nr. 2/2000), ypač į jo III priedo dėl prekių kilmės sąvokos apibrėžties ir administracinio bendradarbiavimo metodų II a priedėlio 2 ir 3 pastabas ir 5-ąją bendrąją deklaraciją,
   kadangi:
   
               (1)
            
            
               Sprendimo Nr. 2/2000 III priede išdėstytos prekių kilmės taisyklės, taikomos produktams, kurių kilmės vieta yra susitarimo šalių teritorija.
            
         
               (2)
            
            
               Pagal 5-ąją bendrąją deklaraciją jungtinis komitetas persvarsto būtinybę pratęsti Sprendimo Nr. 2/2000 III priedo II a priedėlio 2 ir 3 pastabose išdėstytų taisyklių taikymą po 2003 m. birželio 30 d., jei išlieka šiose pastabose išdėstytų taisyklių priėmimą lėmusios ekonominės sąlygos. 2004 m. kovo 22 d. ir 2007 m. birželio 14 d. ES ir Meksikos jungtinis komitetas priėmė sprendimus Nr. 1/2004 (2) ir Nr. 1/2007 (3), kuriais atitinkamai iki 2006 m. birželio 30 d. ir 2009 m. birželio 30 d. pratęstas Sprendimo Nr. 2/2000 III priedo II a priedėlio 2 ir 3 pastabose išdėstytų kilmės taisyklių taikymas.
            
         
               (3)
            
            
               Pagal 5-ąją bendrąją deklaraciją atlikus dabartinių ekonominių sąlygų analizę, manoma, kad tikslinga laikinai pratęsti Sprendimo Nr. 2/2000 III priedo II a priedėlio 2 ir 3 pastabose išdėstytų kilmės taisyklių taikymą ir taip užtikrinti tuo sprendimu nustatytos abipusės naudos tęstinumą,
            
         NUSPRENDĖ:
   1 straipsnis
   Sprendimo Nr. 2/2000 III priedo II a priedėlio 2 ir 3 pastabose išdėstytos kilmės taisyklės taikomos iki 2014 m. birželio 30 d. vietoje Sprendimo Nr. 2/2000 III priedo II priedėlyje išdėstytų kilmės taisyklių.
   2 straipsnis
   Šis sprendimas įsigalioja tą dieną, kai šalys pasikeičia rašytiniais pranešimais, kuriais patvirtinama, kad baigtos atitinkamos teisinės procedūros.
   1 straipsnis taikomas nuo 2009 m. liepos 1 d.
   
      Priimta Briuselyje 2010 m. rugsėjo 17 d.
      
         
            Jungtinio komiteto vardu
         
         
            Pirmininkas
         
         Gustavo MARTIN PRADA
      
   
   
      (1)  OL L 157, 2000 6 30, p. 10.
   
      (2)  OL L 113, 2004 4 20, p. 60.
   
      (3)  OL L 279, 2007 10 23, p. 15.